220. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 57684/636/0092 της 20/30 Ιουλίου 1998 (ΦΕΚ Β΄ 801) Δικαιολογητικά που απαιτούνται, προκειμένου να υπολογισθεί το προς μεταφορά αναλογιστικό ισοδύναμο των υπαλλήλων των Ευρωπαϊκών Κοινοτήτων από το ελληνικό συνταξιοδοτικό σύστημα στο συνταξιοδοτικό σύστημα των υπαλλήλων των Ευρωπαϊκών Κοινοτήτων. Έχοντας υπόψη τις διατάξεις: α. Την κοινή απόφαση του Πρωθυπουργού και του Υπουργού Οικονομικών αριθ. 1107147/1239/ 006/-4.10.1996 (ΦΕΚ 922 Β΄) «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». β. Τις διατάξεις της παρ. 3 του άρθρ. 10 του Νόμ. 2592/1998 (ΦΕΚ 57 Α΄), ορίζουμε: Τα δικαιολογητικά που απαιτούνται, προκειμένου να υπολογισθεί το προς μεταφορά αναλογιστικό ισοδύναμο των υπαλλήλων των Ευρωπαϊκών Κοινοτήτων από το ελληνικό συνταξιοδοτικό σύστημα στο συνταξιοδοτικό σύστημα των υπαλλήλων των Ευρωπαϊκών Κοινοτήτων, τα οποία είναι τα εξής: Ι. ΚΥΡΙΑ ΣΥΝΤΑΞΗ Α. ΠΟΛΙΤΙΚΟΙ ΔΗΜΟΣΙΟΙ ΥΠΑΛΛΗΛΟΙ ΚΑΙ ΕΞΟΜΟΙΟΥΜΕΝΟΙ 1.Αίτηση 2.Πιστοποιητικό της Διεύθυνσης Προσωπικού του αρμοδίου Υπουργείου ή Ν.Π.Δ.Δ. από το οποίο να προκύπτουν όλες οι υπηρεσιακές μεταβολές του υπαλλήλου, δηλαδή διορισμός, ένταξη, κατάταξη, μετάταξη, προαγωγή, απόλυση, παραίτηση, πειθαρχικές ποινές, χορήγηση επιδομάτων με αναγραφή της σχετικής αποφάσεως του αρμοδίου οργάνου με την οποία έγινε κάθε μεταβολή (δημοσίευση ΦΕΚ), κοινοποίηση, αριθμός και ημερομηνία του εγγράφου ανακοινώσεως καθώς και η ημερομηνία ορκωμοσίας και αναλήψεως καθηκόντων. Να βεβαιώνεται δε το συνεχές ή όχι της υπηρεσίας που παρασχέθηκε. 3)Πιστοποιητικό Δήμου ή Κοινότητας για την οικογενειακή κατάσταση και για το έτος γέννησης ή επίσημο αντίγραφο από τον υπηρεσιακό φάκελο του υπαλλήλου. 4)Πιστοποιητικό άλλων Υπηρεσιών για τυχόν προϋπηρεσία του υπαλλήλου που παρασχέθηκε σ’ αυτές που να έχουν εκδοθεί με βάση τα τηρούμενα επίσημα στοιχεία (αποφάσεις πρόσληψης και απόλυσης). Σε περίπτωση που έχει εκδοθεί από το Γ.Λ. Κράτους πράξη αναγνώρισης προϋπηρεσίας στον ιδιωτικό τομέα (διαδοχική ασφάλιση) να επισυναφθεί και αντίγραφο της σχετικής πράξης καθώς και βεβαίωση του εκκαθαριστού των αποδοχών περί εξοφλήσεως της συμπληρωματικής εισφοράς ή περί του οφειλόμενου υπολοίπου. 5)Πιστοποιητικό του αρμοδίου Στρατολογικού Γραφείου (Τύπου Α΄) στο οποίο να αναγράφεται η στρατιωτική υπηρεσία του υπαλλήλου. (Σε περίπτωση που θα περιλαμβάνεται η στρατιωτική υπηρεσία στο χρόνο υπολογισμού της συντάξιμης υπηρεσίας του για τον υπολογισμό του αναλογιστικού ισοδύναμου, αναφύεται πρόβλημα αναγνώρισης αυτής με εισφορά, κατά περίπτωση). 6)Βεβαίωση για το χρόνο που τυχόν χρησίμευσε ως προσόν διορισμού. 7)Βεβαίωση του αρμόδιου εκκαθαριστού των αποδοχών από την οποία να προκύπτουν αναλυτικά οι αποδοχές που θα εδικαιούτο, κατά το μήνα υποβολής της αίτησης, βάση του ισχύοντος μισθολογίου και του συνολικού χρόνου της υπηρεσίας του. 8)Υπεύθυνη δήλωση από την οποία να προκύπτει αν ο χρόνος της υπηρεσίας του χρησίμευσε για να πάρει σύνταξη από άλλο φορέα και αν για τον ίδιο χρόνο πήρε αποζημίωση. 9)Ασφαλιστικό βιβλιάριο με ένσημα του ΙΚΑ, για το χρόνο υπηρεσίας του υπαλλήλου σε ΝΠΔΔ του Νόμ. 3163/1955 (ΜΟΝΟ για τους υπαγομένους στο ειδικό καθεστώς του ΙΚΑ). Β΄. ΣΤΡΑΤΙΩΤΙΚΟΙ ΥΠΑΛΛΗΛΟΙ 1)Αίτηση. 2)Πλήρες αντίγραφο φύλλου μητρώου. 3)Φύλλο διακοπής μισθού. 4)Βεβαίωση περί του χρόνου υπηρεσίας σε Μονάδες Εκστρατείας ή σε υπηρεσίες του άρθρ. 3 του Ν.Δ. 142/74, Ν.Δ. 179/74 και άρθρ. 7 του Νόμ. 2592/98. 5)Πιστοποιητικό τύπου Α΄. 6)Υπεύθυνη δήλωση από την οποία να προκύπτει ότι η υπηρεσία του δεν εχρησίμευσε προς απόκτηση δικαιώματος σύνταξης ή ότι δεν κατεβλήθη ούτε θα καταβληθεί αποζημίωση για το χρόνο αυτό. 7)Πιστοποιητικό οικογενειακής κατάστασης. ΙΙ. ΜΕΤΟΧΙΚΟ ΤΑΜΕΙΟ ΠΟΛΙΤΙΚΩΝ ΥΠΑΛΛΗΛΩΝ (ΜΤΠΥ) Α΄. Κάθε μέτοχος που ζητά ατομικό μέρισμα, πρέπει να υποβάλει: 1)Αίτηση. 2)Αντίγραφο της αποφάσεως του Γενικού Λογιστηρίου του Κράτους, περί κανονισμού συντάξεως, νόμιμα θεωρημένο και χαρτοσημασμένο. 3)Πιστοποιητικό υπηρεσιακών μεταβολών. (Μετά τη σελ. 90,950) Σελ. 90,951 Τεύχος 1311 Σελ. 45 Πολιτικές και Στρατιωτικές Συντάξεις 29.Β.α.220 4)Πιστοποιητικό Στρατολογικού Γραφείου τύπου Α΄, εφόσον πρόκειται για άνδρα. Αν η στρατιωτική υπηρεσία συμπίπτει με την πολιτική υπηρεσία θα υποβάλει και βεβαίωση στην οποία θα φαίνεται εάν έπαιρνε τις αποδοχές της πολιτικής θέσης. 5)Υπεύθυνη δήλωση ότι δεν παίρνει άλλο μέρισμα από το Μ.Τ.Π.Υ. για οποιοδήποτε λόγο, εφ’ όσον πρόκειται γα γυναίκα. 6)Βεβαίωση αποδοχών του τελευταίου μήνα της μισθοδοσίας (των τριμήνων αποδοχών). 7)Βεβαίωση προϋπηρεσίας, πριν από τη μονιμοποίηση, στην οποία θα φαίνεται με ποία σχέση εργασίας υπηρέτησε (δημοσίου ή ιδιωτικού δικαίου) με ποια ιδιότητα (μηνιαίο μισθό ή ημερομίσθιο) και εάν έγιναν κρατήσεις για το Μ.Τ.Π.Υ. και σε ποιο ποσοστό (1%, 2%, 3%) κατά τη διάρκειά της. 8)Εκπαιδευτικοί οι οποίοι υπηρέτησαν σε Σχολεία της Αλλοδαπής, με απόσπαση θα υποβάλουν απαραιτήτως βεβαίωση για τη διάρκεια αυτής και εάν ήταν, η απόσπαση μετ’ αποδοχών ή άνευ. 9)Βεβαίωση αρμόδιου επικουρικού Ταμείου (για προϋπηρεσία που εφαρμόζονται οι διατάξεις του Ν.Δ. 4202/61 και του Νόμ. 1405/83, περί διαδοχικής ασφάλισης κ.λπ.) στην οποία φαίνεται ο χρόνος ασφάλισης, εάν δικαιώθηκε σύνταξης ή του έγινε επιστροφή ασφαλιστικών εισφορών απ΄ το Ταμείο αυτό. Β΄. Εάν ο μέτοχος απεβίωσε στην υπηρεσία: Η ορφανική οικογένεια πρέπει να υποβάλει τα ίδια δικαιολογητικά που αναφέρονται παραπάνω (Α΄). Στην περίπτωση που ο μέτοχος (Α, Β) δεν δικαιούται Συντάξεως, θα υποβάλλονται όλα τα δικαιολογητικά, που αναφέρονται, εκτός από το αντίγραφο της αποφάσεως του Γενικού Λογιστηρίου του Κράτους. Γ΄. Εάν ο μέτοχος απεβίωσε και ήταν μερισματούχος: 1)Αίτηση. 2)Αντίγραφο της αποφάσεως του Γενικού Λογιστηρίου του Κράτους, περί κανονισμού συντάξεως της ορφανικής οικογένειας. 3)Πιστοποιητικό οικογενειακής καταστάσεως του Δήμου ή Κοινότητας, που ανήκε ο αποβιώσας, στο οποίο να φαίνεται με ακρίβεια: α) η ημερομηνία του θανάτου του μερισματούχου, β) εάν ο γάμος με την αιτούσα χήρα ήταν α΄, β΄, ή γ΄ και πότε έγινε, γ) τα ονόματα και η προσωπική κατάσταση των παιδιών (ημερομηνία γεννήσεως για τα αγόρια και για τα κορίτσια αν είναι άγαμα ή έγγαμα), δ) εάν ο γάμος, εξακολούθησε να υφίσταται από τότε που έγινε μέχρι και του θανάτου του, χωρίς να διαλυθεί με διαζύγιο και ε) εάν η αιτούσα εξακολουθεί να είναι χήρα. 4)Υπεύθυνη δήλωση της ορφανικής οικογένειας όπως αναφέρεται στο (Α5) στοιχείο. Σελ. 90,952 Τεύχος 1311 Σελ. 46 ΙΙΙ. Από την απόφαση αυτή δεν προκαλείται δαπάνη σε βάρος του Κρατικού Προϋπολογισμού και του Προϋπολογισμού του Μ.Τ.Π.Υ. IV.Η απόφαση αυτή να δημοσιευθεί στην Εφημερίδα της Κυβερνήσεως. 